| Lapenrantasuom. *Lappeenranta*  šved. *Villmanstrand* |
| --- |
|        |
| *Gatvė Laperantoje* |
|  |
| 

LapenrantaLapenranta

61°4′0″ š. pl. 28°11′0″ r. ilg.﻿ / ﻿61.06667°š. pl. 28.18333°r. ilg.﻿ / 61.06667; 28.18333﻿ (Lapenranta) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Suomijos vėliava Suomija |
| **Provincija** | Pietų Suomija |
| **Regionas** | Pietų Karelija |
|  |
| **Įkūrimo data** | 1649 |
| **Meras** | Seppo Miettinen |
|  |
| **Gyventojų** (2010) | 71 811  |
| **Plotas** | 1 756 km² |
| **Tankumas** (2010) | 41 žm./km² |
|  |
|  **Vikiteka** | Lapenranta |
|  |
| **Kirčiavimas** | Lãpenranta |

**Lapenranta** – miestas pietryčių Suomijoje. Miestas priklauso Pietų Suomijos provincijai bei Pietų Karelijos regionui. Įsikūręs prie Saimos ežero. Už 30 kilometrų – siena su Rusija. Tai 13-tas pagal dydį Suomijos miestas.

Istorija
--------

Miestas įkurtas 1649 m. Švedijos karalienės Kristinos. 

1741 m. netoliese įvyko Villmanstrando mūšis tarp švedų ir rusų, kurį laimėjo rusai. 1743 m. pagal Abo taikos sutartį, Lapenranta atiteko Rusijai. Mietas tapo Vyborgo gubernijos apskrities centru. 1812 m. Vyborgo gubernija buvo prijungta prie autonominės Suomijos Didžiosios Kunigaikštystės. XIX a. miestas pradėjo sparčiai plėstis. 1918 m. mieste buvo atidarytas pirmasis Suomijos oro uostas.

Mokslas
-------

Laperantoje yra keletas universitetų, tarp jų Laperantos technologijų universitetas, Pietų Karelijos Taikomojo Mokslo Universitetas, karo akademija.

Susisiekimas
------------

Su kitais miestais Laperanta jungiasi keliais, geležinkelis važiuoja į šiaurę bei pietus nuo miesto. Vasarą, kai yra galimybė plaukti laivu per Saimos ežerą bai Saimos kanalu, laivai kursuoja tarp Laperantos bei Vyborgo Rusijoje. Mieste taip pat yra vidutinio dydžio oro uostas. Nuo 2010 m. birželio kompaija *Ryanair* pradės lėktuvų reisus į Diuseldorfo oro uostą.

Turizmas
--------

Laperantoje labai daug turistų vasarą, nes miestas yra šalia Saimos ežero. Dėl žemyninio klimato vasaros ten karštos, o žiemos – šaltos. Nemažai turistų mieste lankosi ir žiemą, nes Laperantoje yra žiemos sporto centras – galima čiuožti slidėmis, važinėtis sniego motociklu.
Laperanta yra arčiau Sankt Peterburgo Rusijoje (211 km) nei iki sostinės Helsinkio (230 km), todėl mieste nemažai rusų turistų.

Turizmui patraukūs objektai:

* sena tvirtovė, daug muziejų, kavinių, taip pat ir seniausia stačiatikių cerkvė Suomijoje;
* uosto teritorija;
* centrinis turgus, kur galima pasivaišinti vietiniais pyragais.

Miestų partnerystė
------------------

Miestai, su kuriais Laperanta yra užmezgusi partnerystės ryšius:

* Estija Rakverė, Estija
* Islandija Stikishoulmuras, Islandija
* Norvegija Dramenas, Norvegija
* Švedija Erebru, Švedija
* Danija Koldingas, Danija
* Rusija Klinas, Rusija
* Vokietija Švabijos Halis, Vokietija
* Vengrija Sombathėjus, Vengrija
* Jungtinės Amerikos Valstijos Leik Vorfas, Jungtinės Amerikos Valstijos

Sportas
-------

### Futbolas

* Lappeenrannan Pallo – buvęs futbolo klubas.
* PEPO – futbolo klubas.

#### Stadionas

„Kimpisen" stadionas
* Iki XXI a. pradžios PEPO namų rungtynes žaidė „Tapavainolan" stadione.
* Kimpinen – klubo namų arena nuo 2009 m. Stadiono talpa 4,9 tūkst. žiūrovų.

Išnašos
-------

1. ↑  „Vanha Suomi syntyi ennen Suomen suuriruhtinaskuntaa". *Helsingin Sanomat* (suomių). December 12, 2017. Nuoroda tikrinta October 17, 2021.
2. ↑  SOCCERWAY
3. ↑  Transfermarkt
4. ↑  Kimpinen Archyvuota kopija 2022-08-10 iš Wayback Machine projekto.
5. ↑  Kimpinen Archyvuota kopija 2022-09-25 iš Wayback Machine projekto.
6. ↑  Kimpinen

Nuorodos
--------

* [ Oficiali miesto svetainė]
* Oficiali PEPO klubo svetainė